b'\n_START_ARTICLE_\nMarjan Dolgan\n_START_SECTION_\n\xc5\xbdivljenjepis\n_START_PARAGRAPH_\nRodil se je v Dolnji Ko\xc5\xa1ani priPivki, kjer je tudi obiskoval osnovno \xc5\xa1olo. Po gimnaziji v Postojni je na Filozofski fakulteti v Ljubljani \xc5\xa1tudiral slovenistiko in  primerjalno knji\xc5\xbeevnost. Tu je tudi magistriral 1975 in doktoriral 1983. Od leta 1977 je delal na literarnem in\xc5\xa1titutu (ZRC) SAZU, od 1989 kot vi\xc5\xa1ji znanstveni sodelavec, nazadnje kot znanstveni svetnik. V letih 1990-91 je bil na izpopolnjevanju v Giessnu v Nem\xc4\x8diji. _NEWLINE_Raziskoval je slovensko knji\xc5\xbeevnost 20. stoletja, zlasti ekspresionizem, prozo z vojno tematiko in sodobno literarno ustvarjanje. Ukvarjal se je z I. Pregljem, S. Grumom, S. Majcnom, F. Koblarjem in V. Zupanom. Pripravil je tematske antologije slovenskih literarnih programov in manifestov, slavilne dr\xc5\xbeavni\xc5\xa1ke ter pornografske poezije s spremnimi \xc5\xa1tudijami. Pi\xc5\xa1e recenzije in kritike ter enciklopedi\xc4\x8dne prikaze o mlaj\xc5\xa1ih sodobnih avtorjih. Veliko je sodeloval na RTV, kjer je pripravljal tematske cikle o literaturi z vojno tematiko, o sodobni slovenski prozi, dramatiki, esejistiki, polemiki.'